rejauldu/bengali-wikipedia huggingface dataset:
নেলসন আলেক্সান্দের দেওসা সুয়ারেস (, ; জন্ম: ৬ ফেব্রুয়ারি ২০০০; নেলসন দেওসা নামে সুপরিচিত) হলেন একজন কলম্বীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেইয়ের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন নেলসন আলেক্সান্দের দেওসা সুয়ারেস ২০০০ সালের ৬ই ফেব্রুয়ারি তারিখে কলম্বিয়ার কালদাসে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ    বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:কলম্বীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব মোন্তেররেইয়ের খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:এস্তুদিয়ান্তেস লা প্লাতার ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:আতলেতিকো জুনিয়রের ফুটবলার
তেবাড়িয়া ইউনিয়ন বাংলাদেশের রাজশাহী বিভাগের নাটোর জেলার নাটোর সদর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৬৩.৯৪।   ইতিহাস  তেবাড়িয়া ইউনিয়নটি নাটোর সদর উপজেলার৭টি ইউনিয়নের মধ্য একটি। তেবাড়িয়া নামকরনের সঠিক উৎপত্তি না জানা গেলেও, তবে শোনা যায় রানীভবানীর আমলেও তেবাড়িয়া নামক এলাকা ছিল।বর্তমানে তেবাড়িয়া ইউনিয়নের কিছু অংশ নাটোর পৌরসভার ৯নং ওয়ার্ডের অভ্যন্তরীণ অংশ করেছে নাটোর পৌর কর্তৃপক্ষ। পৌরসভার কোল ঘেষে নাটোর সুগারমিল,ডিস্টিলারি সহ বেশ ভারী কারখানা গড়ে উঠেছে।শহর বাইপাসের পাশে অবস্থিত তেবাড়িয়া হাটের কারণে উত্তরবঙ্গের মানুষ তেবাড়িয়াকে এক নামে চিনে।ইহা একসময় ছিল নাটোর জেলা ও উত্তরবঙ্গের ব্যস্ত ও বৃহত্তর হাট।কিন্তু নগরায়নের ফলে আজ হাটের সিমানা দিন দিন সংকুচিত হয়ে আসছে।তবে নাটোর জেলা ও শহরে কুরবানীর পশুর চাহিদা পূরনের জন্য আজ অবদি তেবাড়িয়া হাট নাটোর জেলার মধ্যে নামকরা হাট। রবিবার সপ্তাহে একদিন হাটটি বসে ।   ভৌগোলিক অবস্থান ও আয়তন  নাটোর সদর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৬৩৭৩ একর বা ২৫.৮০ বর্গকিলোমিটার।   প্রশাসনিক এলাকা  তেবাড়িয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —১. বালিয়াডাঙা ২.লোচনগর ৩.একডালা ৪.জংলী ও রামেশ্বরপুর ৫.কৈগাড়ি ও কৃষ্টপুর ৬.রামনগর ৭.সিংগারদহ ৮. বেলঘড়িয়া ৯.চন্দকোলা   জনসংখ্যা  ২০১১ সালের আদমশুমারি অনুযায়ী তেবাড়িয়া ইউনিয়নের মোট জনসংখ্যা ছিল ৩৬,১০৫ জন, যারা ৯৬৬৮ টি পরিবারে বসবাস করে,  যার মধ্যে পুরুষ হল ১৮৩১৬ জন এবং নারী হল ১৭৭৮৯ জন।   শিক্ষা ও সংস্কৃতি  তেবাড়িয়া ইউনিয়নের গড় সাক্ষরতা হার ৫১.৯%। তার মধ্যে নারী শিক্ষার হার ৪৫.৬% এবং পুরুষ শিক্ষার হার ৫০.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ   অর্থনীতি ও যোগাযোগ  তেবাড়িয়া ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রাজশাহী বিভাগ   তথ্যসূত্র   বহিঃসংযোগ তেবাড়িয়া ইউনিয়ন  — বাংলাদেশ জাতীয় তথ্য বাতায়ন  বিষয়শ্রেণী:নাটোর সদর উপজেলার ইউনিয়ন
মালকাপুর (কোলহাপুর) () ভারতের মহারাষ্ট্র রাজ্যের কোলহাপুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৮৬ মিটার (১৯২২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মালকাপুর (কোলহাপুর) শহরের জনসংখ্যা হল ৫৫০৩ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে মালকাপুর (কোলহাপুর) এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
কুয়েত স্পোর্টস ক্লাব (; এছাড়াও সংক্ষেপে কুয়েত এসসি নামে পরিচিত) এটি কুয়েত সিটি ভিত্তিক একটি কুয়েতি পেশাদার ফুটবল ক্লাব। তাদের ফুটবল দল ১৯ বার কুয়েত প্রিমিয়ার লিগ জিতেছে এবং সামগ্রিকভাবে ৫০ টিরও বেশি ট্রফি জিতেছে। এই ক্লাবটি কাইফানে অবস্থিত আল কুয়েত স্পোর্টস ক্লাব স্টেডিয়ামে খেলে, যা কুয়েতের ৫ম বৃহত্তম স্টেডিয়াম। এটি প্রথম কুয়েতি ক্লাব যারা এশিয়ান শিরোপা জিতেছে, তারা ২০০৯ এএফসি কাপ, ২০১২ এএফসি কাপ এবং ২০১৩ এএফসি কাপ জিতেছে।  সাফল্য +কুয়েত স্পোর্টস ক্লাবের অর্জনসমূহধরন ঘরোয়াকুয়েতি প্রিমিয়ার লিগ১৯১৯৬৪–৬৫, ১৯৬৭–৬৮, ১৯৭১–৭২, ১৯৭৩–৭৪, ১৯৭৬–৭৭, ১৯৭৮–৭৯, ২০০০–০১, ২০০৫–০৬, ২০০৬–০৭, ২০০৭–০৮, ২০১২–১৩, ২০১৪–১৫, ২০১৬–১৭, ২০১৭–১৮, ২০১৮–১৯, ২০১৯–২০, ২০২১–২২, ২০২২–২৩, ২০২৩–২৪১১১৯৬৯–৭০, ১৯৭৪–৭৫, ১৯৭৫–৭৬, ১৯৮৪–৮৫, ১৯৮৭–৮, ২০০৪–০৫, ২০০৯–১০, ২০১০–১১, ২০১১–১২, ২০১৩–১৪কুয়েত আমির কাপ১৬১৯৭৬, ১৯৭৭, ১৯৭৮, ১৯৮০, ১৯৮৫, ১৯৮৭, ১৯৮৮, ২০০২, ২০০৯, ২০১৩–১৪, ২০১৫–১৬, ২০১৬–১৭, ২০১৭–১৮, ২০১৮–১৯, ২০২০–২১, ২০২২–২৩১০ ১৯৬৩, ১৯৬৯, ১৯৭১, ১৯৭৫, ১৯৮১, ১৯৮২, ২০০৪, ২০১০, ২০১১, ২০২০কুয়েত ক্রাউন প্রিন্স কাপ৯১৯৯৩-১৯৯৪, ২০০২-২০০৩, ২০০৮, ২০১০, ২০১১, ২০১৬–১৭, ২০১৮–১৯, ২০১৯–২০, ২০২০–২১৯২০০২, ২০০৪, ২০০৫, ২০০৬, ২০০৯, ২০১৪–১৫, ২০১৫–১৬, ২০১৭–১৮, ২০২১–২২কুয়েত সুপার কাপ৭২০১০, ২০১৫, ২০১৬, ২০১৭, ২০২০, ২০২২, ২০২৩–২৪৭২০০৮, ২০০৯, ২০১৩, ২০১৪, ২০১৮, ২০১৯, ২০২১কুয়েত ফেডারেশন কাপ৫১৯৭৭–৭৮, ১৯৯১–৯২, ২০০৯–১০, ২০১১–১২, ২০১৪–১৫ ২২০০৮, ২০১৫–১৬আল কুরাফি কাপ (বিলুপ্ত)১২০০৫ ০ কুয়েত যুগ্ম লিগ (বিলুপ্ত)২১৯৭৬-৭৭, ১৯৮৮-৮৯ ০ এশিয়াএএফসি কাপ/এএফসি চ্যাম্পিয়ন্স লিগ ২৩২০০৯, ২০১২, ২০১৩১২০১১"Nasaf win 2011 AFC Cup . the-afc.com, 29 October 2011.প্রীতি কাপবানি ইয়াস আন্তর্জাতিক টুর্নামেন্ট১২০১২ ০       ভাগাভাগি করা রেকর্ড  এশীয় ফুটবলের পরিসংখ্যান  এএফসি চ্যাম্পিয়ন্স লিগ/এএফসি চ্যাম্পিয়ন্স লিগ: ৭ উপস্থিতি ২০০২–০৩: বাছাইপর্ব পশ্চিম – ২য় রাউন্ড ২০০৫: গ্রুপ পর্ব ২০০৭: গ্রুপ পর্ব ২০০৮: গ্রুপ পর্ব ২০১৪: ৩য় পর্বের বাছাইপর্ব ২০১৯: ২য় বাছাইপর্ব ২০২০: ২য় বাছাইপর্ব  এএফসি কাপ/এএফসি চ্যাম্পিয়ন্স লিগ ২: ১২ উপস্থিতি ২০০৯: বিজয়ী ২০১০: রাউন্ড অব ১৬ ২০১১: রানার্স-আপ ২০১২: বিজয়ী ২০১৩: বিজয়ী ২০১৪: কোয়ার্টার-ফাইনাল ২০১৫: সেমি-ফাইনাল ২০১৯: গ্রুপ পর্ব ২০২০: বাতিল ২০২১: সেমি-ফাইনাল (ফাইনাল জোন-ওয়েস্ট) ২০২২ : গ্রুপ পর্ব ২০২৩–২৪ : গ্রুপ পর্ব  ক্লাব স্পনসর  ওরেডু কুয়েত  প্ল্যাটিনাম  বিএমডব্লিউ  তথ্যসূত্র  বহিঃসংযোগ    সকারওয়েতে – কুয়েত স্পোর্টস ক্লাব   বিসকারে – কুয়েত স্পোর্টস ক্লাব  বিষয়শ্রেণী:কুয়েত স্পোর্টস ক্লাব কুয়েত কাইফান কুয়েত কাইফান বিষয়শ্রেণী:১৯৬০-এ প্রতিষ্ঠিত ফুটবল ক্লাব বিষয়শ্রেণী:১৯৬০-এ কুয়েতে প্রতিষ্ঠিত বিষয়শ্রেণী:কুয়েতে ক্রীড়া ক্লাব এবং দল বিষয়শ্রেণী:এএফসি চ্যাম্পিয়ন্স লিগ ২ বিজয়ী ক্লাব
গ্রেট নিকোবর সর্প ঈগল (Spilornis klossi) পাখিটি দক্ষিণ নিকোবর সর্প ঈগল নামেও পরিচিত। এটি Accipitridae পরিবারের একটি শিকারি পাখি। এটি ভারতের গ্রেট নিকোবর দ্বীপপুঞ্জের একটি স্থানীয় প্রজাতি। বাসস্থান ধ্বংসের কারণে এদের সংখ্যা ক্রমশ কমে আসছে।  সমস্ত প্রধান প্রধান সংস্থা বর্তমানে একে প্রজাতি হিসাবে গণ্য করলেও পূর্বে একে S. minimus এর উপপ্রজাতি হিসাবে বিবেচনা করা হত।   তথ্যসূত্র    Ferguson-Lees & Christie (2001). ''Raptors of the World.'' Christopher Helm, London. ISBN 0-7136-8026-1  বিষয়শ্রেণী:ঈগল
আলো তরুণ মজুমদার পরিচালিত এবং ঋতুপর্ণা সেনগুপ্ত অভিনীত ২০০৩ সালের একটি ভারতীয় বাংলা চলচ্চিত্র। কথাসাহিত্যিক বিভূতিভূষণ বন্দ্যোপাধ্যায়ের একটি ছোটগল্প অবলম্বনে এই ছবিটি নির্মিত হয়েছে। চলচ্চিত্রটি দীর্ঘ আট মাস ধরে পশ্চিমবঙ্গের প্রেক্ষাগৃহগুলিতে দেখানো হয় এবং বেশ কয়েকটি বক্স অফিস রেকর্ড অতিক্রম করে। চলচ্চিত্রটি ভারতের জাতীয় চলচ্চিত্র পুরস্কারের জন্য "জনপ্রিয়তা ও সার্বিক মনোরঞ্জনের নিরিখে শ্রেষ্ঠ চলচ্চিত্র" বিভাগে মনোনীত হয়েছিল।   অভিনয়শিল্পী   ঋতুপর্ণা সেনগুপ্ত - আলো  অভিষেক চট্টোপাধ্যায়  সৌমিলি বিশ্বাস  ঋতা দত্ত চক্রবর্তী  জ্ঞানেশ মুখোপাধ্যায় - বাড়ির কাজের লোক   তথ্যসূত্র    বহিঃসংযোগ     বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:তরুণ মজুমদার পরিচালিত চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বিভূতিভূষণ বন্দ্যোপাধ্যায়ের সৃষ্টিকর্ম অবলম্বনে চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:ভারতীয় নাট্য চলচ্চিত্র
thumb|250px|মাল নদী মাল নদী হল একটি উত্তরবঙ্গের ছোট নদী। এটি জলপাইগুড়ি জেলায় অবস্থিত। এই মাল নদীতে নাব্যতা বাড়ানোর চেষ্টা করার জন্য চ্যানেল তৈরি করা হয়েছিল এবং সেই সময় হড়পা বানের স্রোতে মালবাজারে ৫ অক্টোবর ২০২২ তারিখে দুর্গা বিসর্জনের সময় অনেক মানুষের প্রাণ চলে যায়। সেদিন রাত ৮টায় প্রতিমা বিসর্জনের সময় নদীর উচ্চতা হাঁটু সমান ছিলো। হটাৎ করেই নদীতে প্রবল স্রোত বইতে শুরু করে এবং বিসর্জনে অংশরত মানুষ নদীর জলে ডুবে যায়। ঘটনায় ৮ জনের মৃতদেহ সহ ৫০ জনকে জীবিত উদ্ধার করে ১৩ জনকে হাসপাতালে ভর্তি করা হয়। বিশেষজ্ঞদের মতে বৃষ্টির কারণে সৃষ্ট আকস্মিক ঢালের ফলে এরকম ঘটনার সৃষ্টি হতে পারে। জলপাইগুড়ি জেলা প্রশাসক এই দুর্ঘটনার জন্য ভুটানের বৃষ্টির আগাম তথ্য সময়মত না পাওয়াকে দায়ী করে বলেন ভুটান থেকে বৃষ্টির তথ্য সময়মত পাওয়া গেলে এরকম দুর্ঘটনাগুলো এড়ানো যাবে। তবে বিজেপির পাঠানো প্রতিনিধি দলের অভিযোগ যে মাফিয়াদের স্বার্থে নদীতে বাঁধ দেওয়া হয়েছিলো যার ফলে এই দুর্ঘটনা ঘটে। এর জন্য তারা কর্তৃপক্ষকে দায়ী করেছে।  তথ্যসূত্র  বিষয়শ্রেণী:জলপাইগুড়ি জেলার নদী বিষয়শ্রেণী:পশ্চিমবঙ্গের নদী
২০২৪ সালে, ভারী বৃষ্টিপাত পশ্চিম আফ্রিকা জুড়ে নাইজার এবং ঘানা সহ বেশ কয়েকটি দেশকে প্রভাবিত করেছিল। পশ্চিম আফ্রিকায় বর্ষাকাল জুন থেকে সেপ্টেম্বর পর্যন্ত স্থায়ী হয়, শুধুমাত্র জুনেই দীর্ঘস্থায়ী মারাত্মক এবং ক্ষতিকর বন্যা হয়।   নাইজার  ২১ জুন ২০২৪পর্যন্ত, নাইজারের ২১ জন নাগরিক মারাদি অঞ্চলে এবং নিয়ামে শহরতলিতে প্রাথমিকভাবে ব্যাপক বন্যার কারণে ও ভারী বৃষ্টিপাতের ফলে মারা গিয়েছিল। বন্যায় আরও ছয় হাজারেরও বেশি মানুষ ক্ষতিগ্রস্ত হয়েছে। নাইজারের নাগরিক সুরক্ষার মহাপরিচালক কর্নেল বোবাকার বাক জাতীয় টেলিভিশনে জানিয়েছেন যে নিহতদের মধ্যে ১৩ জন তাদের ঘর ধ্বসে, আর আটজন ডুবে মারা গেছে। মধ্য নাইজারের মারাদি অঞ্চলেই ২১ জনের মধ্যে ১৪ জন নিহত হয়েছে। এছাড়া ২৬ জন আহত হয়েছে এবং প্রায় ৪০০০ গবাদি পশু মারা গেছে বা হারিয়ে গেছে।   ঘানা  ২০২৪ সালের জুনের গোড়ার দিকে, ঘানার মধ্য অঞ্চলে বসবাসকারী ২০০০-এরও বেশি লোক বাস্তুচ্যুত হয়েছিল কারণ কাসোয়া-উইনেবা মহাসড়কের সম্প্রসারণে কাজ করার জন্য ভারী বৃষ্টিপাত এবং নদীর গতিপথ পরিবর্তনের কারণে আয়েনসু নদীর পানির স্তর বৃদ্ধি পেয়েছিলো । ২০০টিরও বেশি বাড়ি তলিয়ে যায় এবং তিনটি ধসে পড়ে এবং কয়েক একর কৃষিজমি ধ্বংস হয়।  এছাড়াও, ভারী বৃষ্টিপাতের কারণে পশ্চিম আফ্রিকার সবচেয়ে বড় সবজি বাগান তাডজেউ, কেতু উত্তর পৌরসভা, ভোল্টা অঞ্চলের ম্যাফ্লিক্স ট্রাস্ট ফার্মে বন্যার সৃষ্টি হয়েছে, যার ফলে ২৭ টি বিশেষ গ্রিনহাউস, ফার্টিগেশন ট্যাঙ্ক সহ উদ্ভিজ্জ উৎপাদন এবং স্থাপত্য অবকাঠামোতে US$২ মিলিয়নেরও বেশি ক্ষতি হয়। ৩০ একর ঢেড়স, ১৫ একর মরিচ, ১০ একর মিষ্টি আলু এবং ৫৫ একর জমি বন্যার পানিতে তলিয়ে গেছে বা ভেসে গেছে। ৮০০ টিরও বেশি ব্যাগ সার এবং কৃষি সামগ্রী হারিয়ে গেছে।   তথ্যসূত্র   বিষয়শ্রেণী:২০২৪-এ বন্যা বিষয়শ্রেণী:২০২৪-এ ঘানায় বিপর্যয় বিষয়শ্রেণী:২০২৪-এর আবহাওয়াবিজ্ঞান
thumb|right|একটি প্রিজমের দিয়ে বিচ্ছুরণের দ্বারা সাদা আলোর বিশ্লেষণ। এইটি হল বর্ণালিবীক্ষণ যন্ত্রের উদাহরণ। বর্ণালীবীক্ষণ () হচ্ছে পদার্থ এবং বিকিরণের মধ্যে মিথস্ক্রিয়া বিষয়ক গবেষণা।H. W. Kroto, Molecular Rotation Spectra, Wiley, New York, 1975 (Reprinted by Dover 1992)Philip R. Bunker and Per Jensen, Molecular Symmetry and Spectroscopy, 2nd edition, NRC Research Press, Ottawa, 1998 D. Papoušek and M. R. Aliev, Molecular Vibrational-Rotational Spectra Elsevier, Amsterdam, 1982E. B. Wilson, J. C. Decius, and P. C. Cross, Molecular Vibrations, McGraw-Hill, New York, 1955 (Reprinted by Dover 1980) সূর্যের আলো প্রিজমের মধ্য দিয়ে অতিক্রম করলে তরঙ্গ দৈর্ঘ্য অনুযায়ী বিভক্ত হয়ে যায়, এই ঘটনা পর্যবেক্ষণের মাধ্যমেই বিজ্ঞানের এই শাখার জন্ম হয়েছিল। পরবর্তীতে অবশ্য তরঙ্গ দৈর্ঘ্য বা কম্পাঙ্কের অপেক্ষক হিসেবে বিকিরিত শক্তির যেকোন ধরনের মিথস্ক্রিয়া বোঝাতে এই শব্দটি ব্যবহৃত হতে শুরু করে। বর্ণালীবীক্ষণ থেকে পাওয়া উপাত্ত অনেক সময় একটি বর্ণালীর মাধ্যমে তুলে ধরা হয়। বর্ণালী হচ্ছে তরঙ্গ দৈর্ঘ্য বা কম্পাঙ্কের বিপরীতে উক্ত তরঙ্গ দৈর্ঘ্য শক্তির পরিমাণের একটি লেখচিত্র।  বর্ণালীমিতি এবং স্পেকট্রোগ্রাফি শব্দ দুটি অনেক সময় তরঙ্গ দৈর্ঘ্যের সাপেক্ষে বিকিরণের তীব্রতার পরিমাপ বোঝাতে ব্যবহৃত হয়। অনেক বর্ণালীবীক্ষণিক পরীক্ষার পদ্ধতি বোঝাতেও বর্ণালীমিতি ব্যবহৃত হয়। বর্ণালীবীক্ষণের জন্য ব্যবহৃত যন্ত্রের নাম হচ্ছে স্পেকট্রোমিটার, স্পেকট্রোফটোমিটার, স্পেকট্রোগ্রাফ বা বর্ণালী বিশ্লেষক।   উল্লেখযোগ্য বিজ্ঞানীরা    চার্লস গ্লোভার বার্কলা  নিকোলাই বাসভ  নিকোলাস ব্লোমবের্গেন  নিলস বোর  আর্থার কম্পটন  লুই দ্য ব্রোয়ি  জেমস ফ্রাংক  ভের্নার কার্ল হাইজেনবের্গ  ভিক্টর ফ্রান্সিস হেস  অ্যান্টনি হিউইশ  আলফ্রেড কাস্টলার  উইলিস ল্যাম্ব  হেন্ড্রিক আন্টোন লোরেন্‌ৎস  আলবার্ট আব্রাহাম মাইকেলসন  রবার্ট মিলিকান  রুডল্‌ফ ম্যোসবাউয়ার  মাক্স প্লাংক  আলেক্সান্দর প্রখরভ  ইসিদোর ইজাক রাবি  চন্দ্রশেখর ভেঙ্কট রমন  ভিলহেল্ম কনরাড র‌ন্টগেন  মার্টিন রাইল  আর্থার লিওনার্ড শলো  কাই সিগবান  মান্নে সিগবান  ইয়োহানেস ষ্টার্ক  চার্লস হার্ড টাউনস  ইয়োসেফ ফন ফ্রাউনহোফার  ফিলিপ লেনার্ড  পিটার জেমান  তথ্যসূত্র   বহিঃসংযোগ       MIT Spectroscopy Lab's History of Spectroscopy  Timeline of Spectroscopy  NIST government spectroscopy data  বিষয়শ্রেণী:পর্যবেক্ষণমূলক জ্যোতির্বিজ্ঞান বিষয়শ্রেণী:বিক্ষেপণ, অবশোষণ ও বিকিরণী স্থানান্তর (আলোকবিজ্ঞান) বিষয়শ্রেণী:বর্ণালীবীক্ষণ বিষয়শ্রেণী:বৈজ্ঞানিক কৌশল
নিকুলাস হর্ষ ফার্নান্দো কুরুকুলাসুরিয়া (; জন্ম: ২১ নভেম্বর ১৯৯২; হর্ষ ফার্নান্দো নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব এয়ার ফোর্স এবং শ্রীলঙ্কা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৪–১৫ মৌসুমে, শ্রীলঙ্কান ক্লাব এয়ার ফোর্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০১৮ সালে, হর্ষ শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ১৭ ম্যাচে অংশগ্রহণ করেছেন।  প্রারম্ভিক জীবন নিকুলাস হর্ষ ফার্নান্দো কুরুকুলাসুরিয়া ১৯৯২ সালের ২১শে নভেম্বর তারিখে শ্রীলঙ্কায় জন্মগ্রহণ করেছেন।  আন্তর্জাতিক ফুটবল ২০১৮ সালের ২৯শে আগস্ট তারিখে, মাত্র ২৫ বছর ৯ মাস ৮ দিন বয়সে, বাম পায়ে ফুটবল খেলায় পারদর্শী হর্ষ বাংলাদেশের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। উক্ত ম্যাচের ৪৪তম মিনিটে রক্ষণভাগের খেলোয়াড় সুবাস মধুসনের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৮ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি শ্রীলঙ্কা ১–০ গোলের ব্যবধানে জয়লাভ করেছিল। শ্রীলঙ্কার হয়ে অভিষেকের বছরে হর্ষ সর্বমোট ৩ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল শ্রীলঙ্কা  ২০১৮  ৩  ০ ২০১৯  ১০  ০ ২০২০  ২  ০ ২০২১  ২  ০ সর্বমোট  ১৭  ০  তথ্যসূত্র  বহিঃসংযোগ             বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কান ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:এয়ার ফোর্স স্পোর্টস ক্লাবের খেলোয়াড় বিষয়শ্রেণী:শ্রীলঙ্কা ফুটবল প্রিমিয়ার লিগের খেলোয়াড় বিষয়শ্রেণী:শ্রীলঙ্কার আন্তর্জাতিক ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
__NOTOC__ ১০২ জুলীয় বর্ষপঞ্জীর একটি সাধারণ বছর যেটি শনিবার দিয়ে শুরু। সেই সময়ে এই বছর উরসাস ও সুরা-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৫৫ বছর; রোম প্রতিষ্ঠার বছর)। এই বছরকে ১০২ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।         ঘটনাবলী   এলাকা অনুসারে   রোমান সাম্রাজ্য   উরসাস ও সুরা রোমান কন্সাল হন।  সম্রাট ট্রাজান দাসিয়ার বিরুদ্ধে একটি সফল প্রচারাভিযানের পর রোমে ফেরৎ আসেন, যার মাধ্যমে তিনি রাজা দেসেবালাসের উপর স্পষ্ট রোমান সার্বভৌমত্ব পুনঃপ্রতিষ্ঠা করেন।  ট্রাজান পান্নোনিয়াকে দুইটি প্রদেশে ভাগ করে এই বছর এবং ১০৭-এর মাঝামাঝি সময়ে।  পরতাসের বন্দর বৃদ্ধিপ্রাপ্ত হয়।   এশিয়া   তারিম অববাহিকার অঞ্চল সংগঠিত করার পর, চীনা জেনারেল বান চাও অবসর গ্রহণ করেন, এবং তারপরে খুব শীঘ্রই মারা যান।   বিষয় অনুসারে   চিকিৎসাবিজ্ঞান   প্রস্রাব চিনি উপস্থিতি ভারতে অসুস্থতার একটি লক্ষণ হিসেবে প্রথমবারের মত ব্যাখ্যা করা হয়।   মৃত্যু   পোপ প্রথম ক্লেমন্ত (সনাতন তারিখ)  বান চাও, হান সাম্রাজ্যের জেনারেল (জ. ৩২)  সম্রাজ্ঞী ইউন   তথ্যসূত্র   বিষয়শ্রেণী:১০২
হিন্দুধর্ম হলো বিশ্বের সবচেয়ে প্রাচীন ধর্ম এবং ভারতীয় উপমহাদেশের প্রধান ধর্ম। এটি অনেক বৈচিত্র্যময় ঐতিহ্য নিয়ে গঠিত । এ ধর্মের প্রকৃত নাম সনাতন ধর্ম (সংস্কৃত: सनातन धर्म)  যার অর্থ চিরন্তন (যা ছিল, আছে এবং থাকবে) । এ ধর্মের মূলে বেদ হওয়ায় এটি ‘বৈদিক ধর্ম’ নামেও পরিচিত। এ ধর্মের অনুসারীদের হিন্দু বলা হয় ।   বিষয়শ্রেণী:ধর্ম বিষয়শ্রেণী:ভারতীয় ধর্ম বিষয়শ্রেণী:এশিয়ায় নৃগোষ্ঠীগত ধর্ম
সরাসরি বর্তনী তত্ত্বমতে , নর্টনের উপপাদ্য বা নর্টন'স থিওরেম (বা মেয়ার-নর্টন উপপাদ্য ) একটি সরলীকরণ পদ্ধতি যেখানে রৈখিক সময় পরিবর্তিত-প্রতিরোধ, ভোল্টেজ উৎস এবং বিদ্যুৎ উৎস তৈরি নেটওয়ার্কে প্রয়োগ করা যেতে পারে। নেটওয়ার্কের টার্মিনালগুলির জোড়াতে এটি বিদ্যুৎ উৎস এবং সমান্তরালভাবে একটি একক রোধ দ্বারা প্রতিস্থাপিত হতে পারে।  পরিবর্তী তড়িৎ প্রবাহ (এসি) সিস্টেমের জন্য রোধের পাশাপাশি রিএক্টিভ ইম্পিডেন্সের জন্যও এই থিওরি ব্যবহার করা যায়। নর্টন সমতুল্য সার্কিট একটি প্রদত্ত রৈখিক সূত্র ও ইম্পিডেন্সকে কোন নেটওয়ার্কের প্রতিনিধিত্ব করতে ব্যবহৃত হয়।  নর্টনের উপপাদ্য এবং  থেভেনিনের উপপাদ্যটি সার্কিট বিশ্লেষণ সরলকরণের জন্য এবং সার্কিটের প্রাথমিক-অবস্থা এবং প্রান্তীয় অবস্থা পরিমাপের জন্য ব্যাপকভাবে ব্যবহৃত হয়।  নর্টনের থিওরিটি স্বাধীনভাবে সিমেন্স অ্যান্ড হালস্কের গবেষক হান্স ফারডিনান্ড মেয়ার (১৮৯৫-১৯৮০) এবং বেল ল্যাবস ইঞ্জিনিয়ার অ্যাডওয়ার্ড ল্যারি নর্টন (১৮৯৮-১৯৮৩) দ্বারা আবিষ্কৃত হয়েছিল ।  নর্টন সমতুল্য সার্কিটের উদাহরণ thumb|left|upright=2.9|   উদাহরণে, মোট প্রবাহ Itotal  রোখের মধ্য দিয়ে প্রবাহঃ  সমতূল্য রোধ  সমতূল্য সার্কিটটি 3.75 mA বিদ্যুৎ উৎস 2 kΩ রোখের সাথে সমান্তরাল  থেভেনিন সমতুল্যে রূপান্তর  thumb|থেভেনিন সমতুল্য বর্তনী একটি নর্টন সমতুল্য সার্কিট নিচের সমীকরণ দ্বারা থেভেনিন সমতুল্য সম্পর্কিত :   কুইং তত্ত্ব কুইউং তত্ত্বের "নর্টন থিওরি" এর প্যাসিভ সার্কিট সমতুল্য তাকে চ্যান্ডি হার্জোগ উও উপপাদ্য বলে । একটি উলটাকর কিউয়িং সিস্টেম এটা প্রায়ই একটি একক (দ্বারা সারিগুলি একজন নীরস উপসেট প্রতিস্থাপন করা সম্ভব FCFS বা থানা একটি সুসংগত মনোনীত সেবা হার সহ) কিউ।   তথ্যসূত্র  বিষয়শ্রেণী:থেভেনিনের তত্ত্ব বিষয়শ্রেণী:বৈদ্যুতিক বর্তনী বিষয়শ্রেণী:বর্তনী উপপাদ্য
নিম্ন ভূ-কক্ষপথ এক ধরনের পৃথিবীকেন্দ্রিক কক্ষপথ যার কক্ষীয় পর্যায়কাল ১২৮ মিনিট বা কম (অর্থাৎ এক দিনে কমপক্ষে ১১.২৫টি পরিক্রমা) এবং কক্ষীয় উৎকেন্দ্রিকতা ০.২৫-এর কম। মহাকাশের বেশিরভাগ কৃত্রিম বস্তু নিম্ন ভূ-কক্ষপথে অবস্থিত এবং তাদের উচ্চতা পৃথিবীর ব্যাসার্ধের এক-তৃতীয়াংশের বেশি নয়।  "নিম্ন ভূ-কক্ষপথ অঞ্চল" পরিভাষাটি দ্বারা ২০০০ কিলোমিটারের (পৃথিবীর ব্যাসার্ধের প্রায় এক-তৃতীয়াংশ) নিচের মহাকাশের অঞ্চলকেও বোঝায়। এই অঞ্চলের মধ্যে দিয়ে গেছে এমন কক্ষপথে অবস্থিত বস্তুগুলির উপর কঠোর নজরদারি রাখা হয়, যদিও তাদের অপভূ অঞ্চলটির বাইরে বা বস্তুটি উপকক্ষীয়, যেহেতু এগুলি নিম্ন ভূ-কক্ষপথে অবস্থিত কৃত্রিম উপগ্রহের সঙ্গে সংঘর্ষ ঘটাতে পারে।  আজ পর্যন্ত সমস্ত মহাকাশ স্টেশন নিম্ন ভূ-কক্ষপথের মধ্যে অবস্থিত। ১৯৬৮ থেকে ১৯৭২ পর্যন্ত অ্যাপোলো কর্মসূচির চন্দ্রাভিযান মানুষদের নিম্ন ভূ-কক্ষপথের বাইরে পাঠিয়েছিল। অ্যাপোলো কর্মসূচির পর কোনো মানব মহাকাশ যাত্রা নিম্ন ভূ-কক্ষপথের বাইরে যায়নি।  বৈশিষ্ট্য  উচ্চতা বিভিন্ন রকমের উৎস নিম্ন ভূ-কক্ষপথকে উচ্চতার দ্বারা নির্ধারণ করা হয়। উপবৃত্তাকার কক্ষপথে কোনো বস্তুর উচ্চতা উল্লেখযোগ্যভাবে পরিবর্তিত হয়। আবার, বৃত্তাকার কক্ষপথের ক্ষেত্রে পৃথিবীর স্ফীত আকার ও স্থানীয় ভূসংস্থানের জন্য ভূপৃষ্ঠ থেকে উচ্চতা ৩০ কিমির মতো পরিবর্তিত হতে পারে। উচ্চতাভিত্তিক সংজ্ঞা সহজাতভাবে দ্ব্যর্থতামূলক হলেও এর বেশিরভাগই ১২৮ মিনিটের কক্ষীয় পর্যায়কালের মধ্যে পড়ে কারণ, কেপলারের তৃতীয় সূত্র অনুযায়ী এটি ৮৪১৩ কিমির অর্ধ-পরাক্ষের সঙ্গে জড়িত। বৃত্তাকার কক্ষপথের ক্ষেত্রে এটি পৃথিবীর গড় সমুদ্রস্তর থেকে ২০৪২ কিমি উচ্চতার সঙ্গে জড়িত, যা নিম্ন ভূ-কক্ষপথের কিছু সংজ্ঞায় উচ্চ উচ্চতার সঙ্গে সঙ্গত।  center|700px  ব্যবহার thumb|আন্তর্জাতিক মহাকাশ স্টেশনের প্রায় অর্ধেক কক্ষপথের দৃশ্য।  নিম্ন ভূ-কক্ষপথে কৃত্রিম উপগ্রহ বসানোর জন্য সবচেয়ে কম পরিমাণের শক্তির প্রয়োজন। এটি অনেক বড় ব্যান্ডউইথ এবং কম যোগাযোগ লেটেন্সি প্রদান করে। নিম্ন ভূ-কক্ষপথে অবস্থিত কৃত্রিম উপগ্রহগুলি মহাকাশচারী ও রক্ষণাবেক্ষণের জন্য আরও অভিগম্য।  বাস্তব উদাহরণ   আন্তর্জাতিক মহাকাশ স্টেশন, পৃথিবীর চারিদিকে আবর্তনশীল সবচেয়ে বড় কৃত্রিম উপগ্রহ, নিম্ন ভূ-কক্ষপথে অবস্থিত। এটি ভূপৃষ্ঠ থেকে প্রায় ৪০০–৪২০ কিমি উপরে অবস্থিত। কক্ষপথের ক্ষয়ের জন্য এর গতিবেগ নিয়মিত বাড়ানো হয়।  চীনের থিয়েনকুং মহাকাশ স্টেশন প্রায় ৩৪০–৪৫০ কিমি কক্ষপথে আবর্তন করে।  মার্কিন ইরিডিয়াম টেলিযোগাযোগ উপগ্রহগুলি প্রায় ৭৮০ কিমি কক্ষপথে আবর্তন করে।  মার্কিন হাবল মহাকাশ দূরবীক্ষণ যন্ত্র প্রায় ৫৪০ কিমি কক্ষপথে আবর্তন করে।  কল্পবিজ্ঞান  ২০০১: অ্য স্পেস ওডিসি কল্পবৈজ্ঞানিক চলচ্চিত্রে পৃথিবীর ট্রানজিট স্টেশন (স্পেস স্টেশন ৫) পৃথিবী থেকে ৩০০ কিমি উপরে পৃথিবীর চারিদিকে আবর্তন করত।  মহাকাশ আবর্জনা মহাকাশে ব্যাপক হারে বস্তুর উৎক্ষেপণের জন্য নিম্ন ভূ-কক্ষপথের পরিবেশটি মহাকাশ আবর্জনায় পরিপূর্ণ হয়ে গেছে। বিগত বছরে এটি এক ক্রমবর্ধমান উদ্বেগের সৃষ্টি করছে, কারণ কক্ষীয় বেগে সংঘর্ষ ভয়ানক, এমনকি মারাত্মক হতে পারে। সংঘর্ষের ফলে আরও মহাকাশ আবর্জনা তৈরি হতে পারে, যা কেসলার সিনড্রোম নামক এক ডমিনো ইফেক্টের সৃষ্টি করে। নাসার "অরবিটাল ডেব্রি প্রোগ্রাম" নিম্ন ভূ-কক্ষপথে ১০ সেমির বড় এমন ২৫,০০০-এর বেশি বস্তুর উপর নজরদারি করে। সেখানে ১–১০ সেমি ব্যাসের বস্তুর সংখ্যা প্রায় ৫,০০,০০০। ১ মিমির বড় এমন কণার সংখ্যা ১০ কোটি ছাপিয়ে গেছে। এই কণাগুলি  পর্যন্ত বেগে গতিশীল, সুতরাং এমনকি এক ছোট কণাও কোনো মহাকাশযানের ব্যাপক ক্ষতি করতে পারে।  তথ্যসূত্র  বিষয়শ্রেণী:ভূ-কক্ষপথ
সাইমন মার্সিনিয়াক (জন্ম; ৭ জানুয়ারি ১৯৮১) একজন পোলিশ ফুটবল রেফারি। তাকে তার প্রজন্মের সেরা রেটেড আন্তর্জাতিক রেফারিদের একজন হিসেবে বিবেচনা করা হয়। তিনি আর্জেন্টিনা ও ফ্রান্স এর মধ্যকার ২০২২ ফিফা বিশ্বকাপ ফাইনাল, রিয়াল মাদ্রিদ ও আতলেতিকো মাদ্রিদ এর মধ্যকার ২০১৮ উয়েফা সুপার কাপ এবং ম্যানচেস্টার সিটি ও ইন্টার মিলান এর মধ্যকার ২০২৩ উয়েফা চ্যাম্পিয়ন্স লিগ ফাইনাল রেফারির দায়িত্ব পালন করেছেন। ২০২২ ও ২০২৩ সালের জন্য, আন্তর্জাতিক ফুটবল ইতিহাস ও পরিসংখ্যান ফেডারেশন (আইএফএফএইচএস) তাকে "বিশ্বের সেরা রেফারি" হিসেবে মনোনীত করেছে।   রেকর্ড  প্রধান জাতীয় দল প্রতিযোগিতা  উয়েফা ইউরো ২০১৬ – ফ্রান্স তারিখ  ম্যাচ  ভেন্যু  অবস্থান  গোল  ফলাফল  হলুদ কার্ড  লাল কার্ড ১৩ জুন ২০১৬   –   স্টেডিয়াম দ্য তুলুজে  তুলুজ  গ্রুপ পর্ব  ১–০  ১  ০  ২২ জুন ২০১৬   –   স্তাদ দ্য ফ্রঁস  প্যারিস  গ্রুপ পর্ব  ২–১  ৫  ০  ২৬ জুন ২০১৬   –   স্তাদ পিয়ের-মুগোয়া  লিল  শেষ ১৬ ৩–০  ৪  ০  ২০১৮ ফিফা বিশ্বকাপ – রাশিয়া  তারিখ  ম্যাচ  ভেন্যু  অবস্থান  গোল  ফলাফল  হলুদ কার্ড  লাল কার্ড ১৬ জুন ২০১৮   –   অতক্রিতিয়ে এরিনা  মস্কো  গ্রুপ পর্ব  ১–১  ০  ০  ২৩ জুন ২০১৮   –   ফিস্ট অলিম্পিক স্টেডিয়াম  সোচি  গ্রুপ পর্ব  ২–১  ৪  ১ ২০২২ ফিফা বিশ্বকাপ – কাতার তারিখ  ম্যাচ  ভেন্যু  অবস্থান  গোল  ফলাফল  হলুদ কার্ড  লাল কার্ড ২৬ নভেম্বর ২০২২   –   স্টেডিয়াম ৯৭৪  দোহা  গ্রুপ পর্ব  ২–১  ৩  ০  ৩ ডিসেম্বর ২০২২   –   আহমদ বিন আলি স্টেডিয়াম  আল রাইয়ান  শেষ ১৬ ২–১  ২  ০  ১৮ ডিসেম্বর ২০২২   –   লুসাইল স্টেডিয়াম  লুসাইল  ফাইনাল  ৩–৩ (৪–২)  ৭  ০ উয়েফা ইউরো ২০২৪ – জার্মানি তারিখ  ম্যাচ  ভেন্যু  অবস্থান  গোল  ফলাফল  হলুদ কার্ড  লাল কার্ড২২ জুন ২০২৪ – রাইনএনার্গিস্টাডিয়নকোলনগ্রুপ পর্ব২–০৩০২৯ জুন ২০২৪ – অলিম্পিয়াস্টাডিয়নবার্লিনশেষ ১৬২–০৩০   অন্যান্য ম্যাচ  ২০১৫ উয়েফা ইউরোপীয় অনূর্ধ্ব-২১ চ্যাম্পিয়নশিপ – চেক রিপাবলিক তারিখ  ম্যাচ  ভেন্যু  অবস্থান  গোল  ফলাফল  হলুদ কার্ড  লাল কার্ড ১৭ জুন ২০১৫   –   ইডেন এরিনা  প্রাগ  গ্রুপ এ  ১–২  ২  ০  ১৭ জুন ২০১৫   –   স্ট্যাডিয়ন মিরোস্লাভা ভ্যালেন্টি  উহেরস্ক হ্রাদিস্ত  গ্রুপ বি  ০–০  ৪  ০  ৩০ জুন ২০১৫   –   ইডেন এরিনা  প্রাগ  ফাইনাল  ০–০ (৪–৩)  ২  ০  ২০২১ ফিফা আরব কাপ – কাতার  তারিখ  ম্যাচ  ভেন্যু  অবস্থান  গোল  ফলাফল  হলুদ কার্ড  লাল কার্ড ৩০ নভেম্বর ২০২১   –   আল বাইত স্টেডিয়াম  আল খোর  গ্রুপ পর্ব  ১–০  ৬  ০  ৪ ডিসেম্বর ২০২১   –   আল জানুব স্টেডিয়াম  আল ওয়াকরাহ  গ্রুপ পর্ব  ০–২ ১  ২ ১৫ ডিসেম্বর ২০২১   –   আল সুমামাহ স্টেডিয়াম  দোহা  সেমি-ফাইনাল  ১–২  ৪  ০   পুরস্কার  আইএফএফএইচএস বিশ্বের সেরা রেফারি: ২০২২, ২০২৩  পিলকা নোনা ম্যাগাজিন স্পোর্টস পার্সোনালিটি অফ দ্য ইয়ার অ্যাওয়ার্ড: ২০২৩  গোল্ড ব্যাজ ফর মেরিট টু স্পোর্ট: ২০২৩  লাউড প্রোবাস মেডেল অব দ্য সিটি অব পোলক: ২০২৩  আরও দেখুন ফিফা আন্তর্জাতিক রেফারিদের তালিকা পোল্যান্ডে ক্রীড়া  তথ্যসূত্র   সাইমন মার্সিনিয়াক     বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:পোলীয় ফুটবল রেফারি বিষয়শ্রেণী:পোলকের ক্রীড়াবিদ বিষয়শ্রেণী:ফুটবল রেফারি বিষয়শ্রেণী:উয়েফা ইউরো ২০১৬ রেফারি বিষয়শ্রেণী:২০১৮ ফিফা বিশ্বকাপের রেফারি বিষয়শ্রেণী:২০২২ ফিফা বিশ্বকাপের রেফারি বিষয়শ্রেণী:উয়েফা ইউরো ২০২৪ রেফারি বিষয়শ্রেণী:ফিফা বিশ্বকাপ ফাইনাল ম্যাচ অফিসিয়াল বিষয়শ্রেণী:উয়েফা ইউরোপা লিগের রেফারি বিষয়শ্রেণী:উয়েফা ইউরোপীয় চ্যাম্পিয়নশিপের রেফারি বিষয়শ্রেণী:উয়েফা চ্যাম্পিয়ন্স লিগের রেফারি